
O dvoch mníchoch a jednej dievčine

 Dvaja mnísi sa vybrali na niekoľkodňovú púť. Hneď  nasledujúci deň ich zaskočil lejak, ktorý celkom  pokryl bahnom ich cestu k cieľu. Náhle - akoby spod zeme -  stála pred nimi krásna dievčina a hodvábnom kimone. Bolo  vidno, že chce ísť ďalej, ale bojí sa blata. Jeden z  rehoľníkov ihneď zareagoval: jednoducho vzal dievčinu na  plecia a preniesol na druhú stranu.

 Po tejto "udalosti" sa vydali pútnici na ďalšiu  cestu. Ale už boli akýsi mrzutí, zmätení, nesvoji. Mlčky šli  až na koniec cesty. Nakoniec až vo svätyni ten druhý  prehovoril s výčitkami a bratským napomenutím:

 - Prečo si to urobil? Veď vieš, že je to nebezpečné.  Vieš, že naša rehoľa zakazuje kontakt so ženami, zvlášť  peknými a mladými.

 - Vidím, že ty tú dievčinu nesieš neustále ďalej. Ja  som ju nechal tam, kde som mu preniesol - odpovedal ten,  ktorý pomohol v núdzi.

 O motívoch konania

 Vo filme Krištofa Zanussiho "Imperatív" je  predstavená maličká Cirkev kdesi v jednom z veľkých miest v  západnom Nemecku. Počet veriacich sa zmenšil na niečo viac,  ako desať osôb. Hrdina filmu sa pýta pravoslávneho kňaza, čo  bude robiť, keď mu zostane už iba jeden vyznávač.

 - To isté, čo teraz - odpovedá starček - motívy  správneho konania nehľadáme kdesi vonku, iba v sebe samom.

 O klebetách a perí

 Sv. Filip Neri (1515-1595) istej grófke, ktorá si  nevedela poradiť s hriechmi jazyka, mal dať za pokánie  vysypať vrece peria do vetra.

 Po nejakom čase dáma prišla znovu s tými istými  hriechami. Svätý jej dal vtedy "opačnú" pokánie: pozberať  rosypané perie.

 Kronikári hovoria, že penitentka pochopila poučenie a  raz navždy prestala klebetiť a ohovárať.

 *

 O pripútaní k veci

 Za čias kráľa Ľudovíta XIV (1643-1715) sa uskutočnila  séria tajomných nápadov a vrážd. Experti tvrdili, že vraždy  boli vykonané vždy tou istou dýkou. Okrem toho polícia dlho  nemohla prísť na žiadnu stopu. Nakoniec, istej noci chytili  vraha. Bol ním Cardillac - najslávnejší klenotník a  zlatník Paríža.

 Na súdnej rozprave sa ukázalo, že vinník nebol ani  verejne žiadostivý človek, ani kriminálny remeselník. Všetky  povinnosti si plnil svedomito a horlivo. Mal iba jednu  slabosť: ťažko mu bolo rozísť sa so svojim "priateľom".  Preto - keď už čosi musel predať - dolapil potom obeť v  temnej uličke, dobodal ju dýkou a získaval naspäť svoje  utratené poklady.

Žurnalistka sa dostala na svojej ceste svetom do stanice malomocných v Afrike. Tu mohla pozorovať, ako sestra misionárka obväzuje hnísajúce rany malomocnému. "Sstra" povedala novinárka, "obdivujem vás, ja by som to nerobila ani za milión dolárov". Radová sestra odpovedala:"Ani ja nie".

Činy lásky v živote nemožno zaplatiť!

Na jednom psom cintoríne je nápis: "Jedenásť rokov si mi darovala čisté šťastie, milá Anka, ty mala psia duša, tak nežne ľudská. Časť môjho života si si vzala do hrobu." Pozorovatelia tvrdia, že je zdrcujúci pohľad na osamelého, plačúceho človeka nad hrobom jeho štvornohého miláčika. Prečo? Pretože nemajú žiadného človeka, ktorý by ich miloval.

Hlad

Láska medzi mužom a ženou sa ocitla na mŕtvom bode. Od tej doby, čo on už nič nezarába a ona nemá čo jesť, je všetko u konca. Obaja sú vyhladovaní.

Neustále hladní sedia spolu proti sebe. On hovorí: "Daj chlieb" a ona: "Daj peniaze!" Ona si myslí: "Keby predsa konečne odišiel!" Ale on neodchádza. Neodchádza ani v ten večer, keď naňho kričí, že sa nehodí k ničomu. On odchádza do kuchyne a ona si myslí, že zje poslední kúsok chleba. Keď vstúpi do kuchyne a triumfujúc hovorí: "Chutilo to?", leží tu chlieb a ktomu naviac pekne pripravený.

To je pre ženu tak ohromujúce, tak nepravdepodobné,tak nedohliadné, ako blesk na nočnej oblohe jej zúfalstva, že pláče a sama seba sa pýta: "Prečo pláče človek, keď v hlbokej tme naraz vidí svetlo?" "Poď, ty musíš jesť", hovorí on. "Ja už nemám hlad, už nebudem mať hlad", odpovie ona a posunie krajec k nemu.

Dívajú sa na seba a stoja chvíľu bez pohybu proti sebe. Dívajú sa navzájom uprene do tváre, ako stroskotanci hladia po záchrane do slnka. A začínajú si navzájom rozumieť.

Ona vidí, jak on láme chléb. Vidí, ako on polovicu chleba dáva k ústam - i ona vezme druhu polovicu a je a poäť sa usmieva ...

Vasja a žobrák

Vasja mal štyri kopejky. Išiel ku pekárovi a kúpil si žemlu, a peár mu vrátil jednu kopejku. Potom šiel domov.

"Pre milosrdenstvo Božie, daj mi niečo!" hovorí žobrák. Vasjovi bolo ľúto žemle - dal žobrákovi kopejku. Potom mu bolo ľuto žobráka: obrátil sa a dal žobrákovi ešte žemlu.

 Lev Nikolajevič Tolstoj

 *

"Čítajte Veličenstvo"!

Katarí Jagellonská bola manželkou fínskeho vojvodu Jana Vázy. Keď nad jej manželom bol vynesený rozsudok, vezenie na doživotie pre velezradu, prosila švedského kráľa ericha, či by nemohla zdielať vezenie zo svojím mužom. Kráľ bol zdesený a snažil sa ju presvedčiť, aby upustila od svojho úmyslu.

"Neviete, že váš manžel už nikdy neuvidí denné svetlo"?

"Viem to veličenstvo!"

"A viete tiež, že nikto z ním nevude jednať ako z vojvodom, ale ako z velezrádcom"!

"Viem to, veličenstvo! Na tom nezáleží, či je volný, alebo veznený, či je vinný alebo nevinný, zostáva presto mojím manželom".

"Ale po tom všetkom vás k nemu nič neviže. Vy ste po tom všetkom opäť voľná!"

Katarína nepovedala na to ani slovo. stiahla snubný prsteň z prstu, podala ho kráľovi zo slovami: "Čítajte, Veličenstvo!"

Do snubného prsteňa boly vyrité slová: "Mors sola - Len smrť sama!"

A Katarína išla zo svojím mužom do vezenia, kde sedemnásť rokov znášala s ním ztrasti a odriekania, do tej doby, než kráľ Erich zomrel a jej manžel bol opäť volný.

 Neznámy autor

 *

Traja priatelia

Jeden muž mal troch priateľov. Dvoch z nich veľmi mal rád, tretí mu bol lahostajný presto, že tento to s ním myslel najpoctivejšie. Raz bol pozvaný k súdu, kde proti nemu bola vznesená tvrdá obžaloba, aj keď bol nevinný. "Kto z vás pôje so mnou" hovoril "a bude svedčiť v môj prospech?

Vedie sa proti mne tvrdá obžaloba a kráľ sa hnevá".

Prvý z jeho priateľov sa hneď ospravedlnil, že s ním nemôže ísť kvôli obchodným jednaniam.

Druhý ho doprevadil až k dverám radnice, tu sa zastavil a išiel naspäť zo strachu pre rozhnevaným sudcom.

Tretí, s ktorým najmenej počítal, šiel dovnútra, hovoril miesto neho a svedčil o jeho nevine tak radostne, že sudca ho zbavil viny a bohato ho obdaroval.

Troch priateľov má človek na svete. Ako sa zachovajú v hodine smrti, až ho Pán Boho zavolá k súdu?

Peníze, jeho najlepší priateľ, ho opustia ako prvé a ďalej s ním nejdu.

Jehpo príbuzní a priatelia ho doprevadia k otvorenému hrobu a potom sa vratia do svohjích domovov.

Tretí na ktorého v tomto živote zabudol, to sú jeho dobré skutky. Len ony ho doprevadia až k trónu sucu, idú napred, hovoria zaňho a získajú milosrdenstvo a milosť.

 Johann Gottfried Herder

 *

"A predsa mi odpustil"

Občianska vojna nemilosrdne zúrila v španielskej krajine. Znesväcované kostoly, horiace dediny, zohavené mŕtvoly označovali cestu, po ktorej prešlo červené vojsko. A aj národniari bojovali s nevídanou urputnosťou. Keď oddiel národniarov raz po tvrdom boji čistil dedinu od nepriateľov, pri múre našli ťažko raneného príslušníka červených, ktorému úlomok granátu roztrhol hruď.

Ranený sklenými očami hľadel na prichádzajúcu patrolu. Potom slabým pohybom zdvihol ruku a vyjachtal: "Kňaza! Zavolajte mi kňaza!"

"Choď do pekla ty červená sviňa!" zaklial jeden z národniarov. Ale jeho kamarát mal s ním súcit. "Pozriem sa, či nenájdem nejakého farára."

A naozaj čoskoro sa vrátil s kňazom. Ten sa súcitne sklonil k ťažko ranenému, mladučkému chlapcovi.

"Chcete sa vyspovedať?" opýtal sa ho.

"Áno, chcem sa vyspovedať!" ťažko vydychoval vojak.

"Ale vy ste tunajší farár?"

"Áno som."

"Bože môj!" zaúpel chlapec.

Trvalo to dlho, kým kňaz odišiel od zomierajúceho.

Vlasy mal celkom mokré od potu a tvár bledú ako stena, keď sa vrátil k čakajúcej hliadke národniarov.

"Bratia" povedal s námahou. "Zaneste raneného k najbližšiemu domu, aby nezomrel na ulici."

Keď sa vojaci blížili k chlapcovi, ten sa trochu narovnal a zakýval im, aby podišli bližšie.

"Odpustil mi! Dal mi rozhrešenie!" jachtal, lapajúc dych.

"Prečo by ti neodpustil? Veď je to jeho robota!" povedal jeden z národniarov.

"Vy neviete čo som urobil!" stenal umierajúci. "Ja som zabil tridsať dva kňazov, prebodol so ich, zastrelil, zabil, zaškrtil. V každej dedine som šiel najprv na faru. Aj tu som to urobil. Kňaza som nenašiel, ale jeho otca a dvoch bratov. Opýtal som sa ich, kde je farár. Zdráhali sa to prezradiť. Tak som všetkých troch zastrelil! Chápete teraz? Tomu kňazovi, ktorý ma vyspovedal, som zabil otca a bratov... A on mi odpustil."

 Z knihy Pierra Lefevra

 *

 O biblii a komentároch

 Roman Bradnstaetter (1906-1987), v knihe Biblický kruh  predstavil zákon, ktorý mu niekoľko dní pred smrťou odovzdal  jeho dedko M.B. Brandstaetter, známy židovský prozaik. Dedko  mu povedal:

 - Bibliu budeš neustále čítať. Budeš ju milovať viac  ako svojich rodičov... Viac, ako mňa... Nikdy sa s ňou  nerozídeš... A keď ostarieš, dôjdeš k presvedčeniu, že  všetky knihy, ktoré si v živote prečítal, sú len neschopným  komentárom k tejto jedinej Knihe.

 O anti-blahoslavenstvách

 Akýsi neznámy autor uverejnil (v Publik-Forum"  5/1980) takýto provokačný text, ktorý je svojím obsahom  verným odrazom dnešnej skutočnosti a antitézou "Osmich  blahoslavenstiev":

 Zradili sme chudobných, lebo neprinášajú žiadny zisk.

 Zradili sme trpiacich, lebo sme ich vylúčili zo spoločnosti.

 Zradení boli tichí, lebo oni majú za všetko zodpovedať.

 Zradení sú, ktorí lipnú a túžia po spravodlivosti, lebo je  pre nich dôležitejšia, ako zákon.

 Zradili sme milosrdných, lebo totiž svet im platí  nevďačnostou.

 Zradení sú, ktorí prinášajú pokoj, lebo oni upadajú medzi  zástupy.

 Zradení sú, ktorí trpia prenasledovanie pre spravodlivosť,  lebo totiž nič sa nedá zmeniť a všetko zostáva do konca tak,  ako bolo.

 *

 O jednodňovej podenke a dube

 Istého teplého popoludnia v tenečnom lete krúžila  okolo koruny starého dubu jednodňová podenka. Žiarilo z nej  šťastie a radosť. Po nejakom čase si chcela odpočinúť na  zelenom lístku. Vtedy sa ozval dub:

 - Biedna maličkosť! Tvoj život trvá iba jeden deň.  Aký je krátky! Aké je to smutné!

 - Smutné? - odpovedala malá muška. - Prečo? Všetko je  také ľahké, také teplé a pekné a ja som celkom šťastná.

 - Ale ty iba jeden deň a potom je koniec - hovoril  melancholicky dub-starček.

 - Čo to znamená "koniec"? - spýtala sa podenka - či  ani teba už potom nebude?

 - Ó, to nie! Ja žijem tisíce takých dní, ako sú tvoje  - vyznal zádumčivo kráľ stromov - a moje dni sú také dlhé,  ako obdobia roka. To je čosi tak veľmi dlhé, že ty si to  nedokážeš vôbec predstaviť.

 - Nechápem ťa - pokračovala jednodňovka - ty máš  tisíce mojich dní, ale ja mám tisíce chvíľ, v ktorých som  šťastná a radostná. A či s tvojou krásou zomiera celá krása  tohoto sveta?

 - Nie - odpovedal strom - svet bude s istotou  jestvovať ďalej: oveľa dlhšie, ako si to dokážem predstaviť.

 - V tom prípade máme to isté, ibaže rozlične rátame -  uzatvorila jednodňová podenka a nabrala znovu svoj kurz.

 O študovaní boha

 Raz sa spýtal kráľ mudrca Simonidesa:

 - Čo si myslíš o Bohu?

 Mudrc poprosil o pár dní na rozmyslenie: najprv deň,  potom týždeň, mesiac, nakoniec rok. Netrpezlivému monarchovi  vždy odpovedal:

 - Čím viac o tom premýšľam, tým menej viem.

 *

 O egypťanoch ináč

 Rabbi Jochanan hovorí, že keď sa Egypťania utopili v  Červenom mori, anjeli v nebi chceli zaintonovať nejakú  ďakovnú pieseň. Nato sa ozval Pán:

 Bolo zničené dielo mojich rúk a vám sa chce spievať!

 O falšovaní smrti

 Evelyn Waugh (1903-1966), anglický spisovateľ vo  svojom románe Smrť v Hollywoode opisuje služby pre  obyvateľstvo ameriky v pohrebníctve. Za patričnú cenu si  možno objednať primeranú posmrtnú tvár: vážnu, svätú,  veselú, anjelsku, či ironickú. Kozmetická úprava zatiera  jednoducho všetky stopy, ktoré so sebou prináša smrť.

 O poslednom želaní

 Riaditeľ väzenia sa pýta vraha, ktorého majú  nasledujúce ráno popraviť:

 - Čo by ste si zjedli na večeru? Dnes môžete jesť a  piť čo len chcete a koľko chcete a koľko môžete. To je vaše  posledné želanie.

 - Škoda - odpovedal odsúdený - keby ste sa ma to boli  spýtali o tri mesiace skôr, nebol by som vrahom.

 O troch diabloch

 Traja diabolskí tovariši po skončení odborného  školenia mali vykonať prax na zemi. Pri vyprevádzaní sa  direktor usilovne vypytoval absolventov na plány a metódy  práce medzi ľuďmi.

 Prvý hovorí:

 - Ja budem učiť ľudí, že Boha niet.

 Direktor ho ihneď podťal:

 - Mnoho ľudí nezískaš týmto trikom, lebo väčšina v  srdci cíti, že Boh jestvuje; a tieto city sa ti nepodarí  ľahko vykoreniť.

 Druhý diabolský mládenec prehlasuje:

 - Ja budem presviedčať ľudí, že pekla niet. Starý  satan odpovedal:

 - Touto metódou nemáš nijaké šance na úspech; nikto  sa ti nedá nachytať, pretože múdri ľudia už dávno vedia, že  musí jestvovať trest i odmena, peklo i nebo.

 Tretí nakoniec hovorí:

 - Ja budem hovoriť ľuďom, že sa netreba o nič snažiť,  že je to všetko jedno, či bdieme, či spíme.

 Iba tomuto poslednému sľuboval skúsený pedagóg  zaručený úspech:

 - Choď a rob, ako hovoríš a uvidíš, ako sa ľudia dajú  oklamať, koľko ti ich padne do náručia!

 O bôžikoch a uzdravení

 Za čias cisára Diokleciána (284-305) bol prefektom  Ríma pohan Chromak. Upadol do ťažkej choroby, z ktorej sa  nemohol vyliečiť. Keď sa dozvedel, že jeho priateľ  Tranqvilius bol zázračne uzdravený vo chvíli prijatia sv.  krstu, privolal si sv. Sebastiána a ten dal mu 3 podmienky:  vieru, krst a zničenie všetkých bôžikov v záhrade a paláci.

 Chromak súhlasil a zničil viac ako 200 sôch, ale  zdravie nezískal. Dohováral to sv. Sebastiánovi. Sv.  Sebastián sa spýtal:

 - Skutočne si zničil všetkých bôžikov? Prefekt  odpovedal, že áno. Na to sv. Sebastián mu povedal:

 - Zachoval si si jedného z bôžikov, toho z kryštáľu,  ozdobného a zvlášť ti drahého. Preto ťa Boh neuzdravil.

 Chromak zakrátko rozbil i tohoto posledného  obľúbeného bôžika. A získal zdravie.

 O otcovi a synovi

 K Markovi Twainovi (1835-1910) populárnemu americkému  spisovateľovi prišiel kedysi sedemnásťročný chlapec s  ľútosťou o radu:

 - Nemôžem vydržať s mojím otcom. Hádame sa každý deň.  On je taký zaostalý, nemá žiadne pochopenie pre súčasnosť.  Čo mám robiť? Utiecť z domu?

 Twain odpovedal:

 - Mladý priateľu, dobre ťa chápem. Keď som ja mal 17  rokov, môj otec bol tak isto zaostalý a nebolo možné s ním  vydržať. Ale maj trpezlivosť k takým starým ľuďoma: oni sa  rozvíjajú voľnejšie. Po desiatich rokoch, keď som mal 27  rokov, otec ma už natoľko vyškolil, že ho bolo možné  považovať za rozvážneho a dalo sa s ním zhovárať. A dnes,  keď mám 47 rokov - či veríš, alebo nie - keď čosi neviem,  pýtam sa môjho starého otca. Tak sa oni dokážu zmeniť.

 *

 O samoľúbom obrovi

 Oscar Wilde (1856-1900), anglický spisovateľ, "lord  Paradox", je tiež autorom poučnej bájky o samoľúbom obrovi.

 Obor sa vrátil po siedmych rokoch na svoj zámok a  zabránil deťom baviť sa v jeho báječnej záhrade. Celú  usadlosť ohradil vysokým múrom a napísal veľkými písmenami:  "Vstup prísne zakázaný!"

 Deti zosmutneli, lebo sa nemali kde hrať. Ale aj  obor zosmutnel, lebo v záhrade zavládla večná zima: mráz,  sneh, ľad a ľadovec.

 Istého dňa, keď samoľúby obor vylihoval ešte na  posteli, počul spev stehlíka. Ihneď vyskočil na rovné nohy a  pribehol k oknu, aby sa z vtáka tešil. A hľa, prekvapenie: v  záhrade boli zelené stromy, na stromoch sedeli deti (dostali  sa cez diery v múre). Iba jedno z nich bolo také malé, že sa  nemohlo dostať na žiaden strom. Vtedy zmäklo srdce  samoľúbeho obra:

 - Teraz viem, prečo jar obchádzala moju záhradu -  skonštatoval.

 Vyšiel teda rýchlo do záhrady a pomohol malému  chlapcovi vyškriabať sa na strom. Chlapec ho za to  vybozkával. Ešte toho istého dňa obor vlastnoručne zrúcal  múry a vyhlásil záhradu za večné miesto hier pre deti.

 Ten chlapec však neprišiel nikdy viac. Nikto tiež  nevedel, kam odišiel. Až v deň smrti videl obor znovu toto  dieťa, po ktorom celý čas túžil. Prišlo s ranami  Ukrižovaného, so stygmami lásky a povedalo skonávajúcemu  obrovi:

 - Dovolil si mi kedysi hrať sa v tvojej záhrade; dnes  poď so mnou do mojej záhrady, ktorá je rajom.

 O láske k blížnemu

 Fiodor Dostojevský (1821-1881), bol roku 1849 väznený  za účasť na tajnom krúžku pietrašovcov a bol odsúdený na  trest smrti. Omilostenie prišlo doslovne v poslednej chvíli,  keď väzeň stál už na šibenici. Priatelia sa ho potom pýtali,  čo prežíval tvárou v tvár tomuto nevyhnutnému koncu.  Vynikajúci spisovateľ údajne odpovedal:

 - Prešla ma iba vlna ľútosti a súcitu... Pomyslel som  si: vy ľudia ste v stave prekážať, aby som prestal milovať.

 O kázaniach a lampe

 Istý zbožný Žid sa sťažoval rabínovi:

 - Keď počúvam tvoje kázne, vznášam sa do siedmeho  neba a preniká má zápal k čestnému životu; ale len čo sa  vrátim domov, hneď zabudnem na tvoje vznešené náuky a na  moje predsavzatia a všetko je ako predtým. Ako si to  vysvetliť? - chcel vedieť zvedavý Žid.

 Múdry rabín mu odpovedal takto:

 - Najdôležitejšie je to, odkiaľ plynie tvoje svetlo.  Ak ideš cez les, lampa tvojho priateľa svieti rovno na cestu  pred teba. Ale keď sa rozídete, ty zostaneš vo tme, lebo  nemáš vlastnú lampu. Usiluj sa počúvať tak moje kázne, aby  sa od nich zapálila tvoja lampa, ktorú Pán Boh umiestnil v  tvojom srdci.

 O cene života

 "Cena života" - to je titul švédskeho filmu. Jeho  dejová osnova je z našich dní. Mladá žena - matka troch  malých detí - cíti náhle akési starosti so zrakom. Lekári  potvrdzujú nádor. Jedna, druhá operácia. Pacientka cíti, že  musí zomrieť. Poznačená smrťou - hoci neveriaca - prosí si  kňaza. Duchovný jej číta úryvok z Prvého listu Korinťanom:  "Teraz vidíme akoby v zrkadle, nejasno, ale potom budeme  vidieť tvárou v tvár" (13,12). Ťažko chorá pritakáva.

 - Áno, to je pravda. Dlho som videla svet v zrkadle  mojich nádejí a mojich túžob. Žila som oddelená do seba  samej. Teraz pociťujem čosi z toho "tvárou v tvár".

 *

 O pastierovi a diere v plote

 Jedna z pasúcich sa oviec na lúke našla v plote dieru  a dostala sa von. Naradovaná slobodou sa rozbehla. Šla bez  rozmýšľania, až zblúdila.

 V istej chvíli pocítila nebezpečenstvo: spozorovala,  že ju sliedi vlk. Bála sa o vlastnú kožu. Skúšala ísť  rýchlejšie, ale vlk dodržiaval krok. Tak bežala a bežala, až  ju nakoniec našiel pastier. Pastier ju vzal na ruky a  opatrne priniesol k stádu.

 Dieru v plote však neopravil, hoci mu to všetci  pripomínali.

 O slnku a mraku

 Po nebi na ohnivom voze išlo lahodné a pyšné slnko. S  radosťou a zadosťučinením rozdávalo svoje zlatisté lúče na  všetky strany. Nepáčilo sa to "zachmúrenému" oblaku.

 - Rozhadzuj, rozhadzuj svoje zlatisté lúče, a uvidíš,  čo ti nakoniec zostane!

 A slnko ďalej nebolo lakomé na svoje dary. Nebolo  stebla, nebolo kvietka, nebolo lístka, nebolo zvieratka,  nebolo kvapky vody, nebolo nikoho, kto by neprijal obetovanú  čiastočku slnka.

 - Rob tak ďalej! Nech ťa všetci orabujú, využijú do  konca! Potom uvidíš, kto ti pomôže v núdzi - mrmlalo si  temné mračno.

 Slnko však nedbalo na rady a uštipačné slová mračna.  Nemeniteľne pokračovalo v kurze dávania: naľavo, napravo,  silným i slabým, veľkým i malým, hriešnikom i svätým.

 Na súmraku sa mračno čierne od zlosti a hnevu,  rozpadlo na drobný ľadovec. Slnko radostne kráčalo za  horizont.

